Team Oneshot

Team Oneshots logo, som slet ikke er stjålet fra Dragon Tails

Team Oneshot var en gruppe eventyrere der alle var medlemmer af Guilden Dragon Tail. Efter de blev kendte, distancerede de sig dog lidt fra guilden, eftersom de kunne tjene flere penge hvis de selv tog imod jobs.

## Eventyr

Team Oneshot har været på mange eventyr sammen, men de 8 mest imponerende eventyr de har været på er:

### Gulthias-træet

*(5. dag i Ormemånen, år 48 - 8. dag i Ormemånen, år 48)*

Randal, Robert, Thorn og Tælle-Thor tager imod en mission der involverer mennesker der forsvinder ind i en skov ved siden af byen Vazenus.

I skoven finder de et træ ved navn Gulthias-Træet, der var blevet overtaget af en mørk kraft. De bekæmper og besejrer træet, men finder ikke de manglende personer, der forventes døde.

### Græskarene i Lerwick

*(12. dag i Græsmånen, år 48 - 19. dag i Græsmånen, år 48)*

Tælle-Thor døde desværre efter deres sidste eventyr, og Robert forsvandt ud for at dele sin guds budskab, så Team Oneshot optager 2 nye medlemmer: Rohan Liadon og George McMoney.

Det nye, forbedrede Team Oneshot tager imod en mission fra en by der hedder Lerwick, en lille by der er ansvarlig for hele Khovias græskar-produktion. Folk er begyndt at forsvinde fra græskar-markerene sent om aftenen.

De finder ud af at en troldmand ved navn Nadir havde kidnappet folk og brugt dem til at eksperimentere med at animere græskar og at overføre personernes bevidsthed over til græskar-baserede kroppe. De finder også ud af at det er for at kunne overføre hans afdøde forlovede, Elsabeths, bevidsthed over i en ny krop. De ender med at bekæmpe og besejre en drage bygget af græskar, med Elsabeths bevidsthed inde i.

### Gifres Fortabte Skat

*(22. dag i Størmånen, år 48 -* 23. dag i Størmånen, år 48*)*

Team Oneshot (Uden Thorn og George, men med Robert tilbage og et nyt medlem: Moldaw Dragniel) tager på en mission hvor de skal tage til byen Lowford og kæmpe mod en fyr der hedder Gifre, som er blevet til en wight. Det ender med at Gifre slår Rohan og Randal ihjel.

### Randals Redning

*Fuld artikel: Randals Redning*

*(2. dag i Majsmånen, år 48 -* 20. dag i Ulvemånen, år 49*)*

Robert, Moldaw, Moros, Thorn og Jake tager på deres største mission nogensinde: de skal redde deres ven Randal Evenwood fra helvede. De brugte næsten en måned dernede, men fik til sidst hjulpet Randal hjem.

Men det var en hård og tærende mission, og den ledte blandt andet Moldaw til galskab. Ingen af medlemmerne af Team Oneshot hørte nogensinde fra Moldaw efter de så ham løbe skrigende væk efter de kom tilbage fra helvede.

### De Dødes Krig

*(26. dag i Ulvemånen, år 49 -* 28. dag i Ulvemånen, år 49*)*

Gwendofier, Lasnifier, Randal, Moros og Thorn stopper De Dødes Krig ved at tage Aywins Hjelm fra Kong Bertram III af Ciconia. Kongen af Khovia, Kong Robert II, tilbyder dem hvad som helst, og Gwendofier beder om at blive gift med hans søn, David.

### Jule-Eventyret

*(24. dag i Snemånen år 49)*

Der har i løbet af de sidste par dage været mange mordforsøg på Livsmanden. Det er ikke så godt, eftersom det snart er Livsdag. Team Oneshot må nu tage afsted til Nordpolen sammen med nissen Alexander, for at finde ud af hvem det er der prøver at slå Livsmanden ihjel. Det viser sig at det var Livsmandens næstkommanderende, chef for R&D, Dr. Ikkeskürken, der forsøgte at slå ham ihjel. Det ender med at han får gjort det, men heldigvis kommer Eva og gør Alexander til den nye Livsmand.

### Brylluppet

*(14. dag i Blomstermånen, år 49 - 16. dag i Blomstermånen, år 49)*

Som betaling for at stoppe De Dødes Krig, fik Gwendofier lov til at gifte sig med kongens søns, David. Forberedelserne går som forventet, lige indtil planlæggerne opdager at flere ting mangler for at have et succesfuldt bryllup. Det er nu op til Team Oneshot at finde de manglende ting og sørge for at brylluppet går som det skal. Gwendofier bliver gift og forlader Team Oneshot for evigt. Lasnifier forsvinder også, og det er uvist hvorhen.

### Hvordan Man Ikke Er Vært Til Et Mord

*(11. dag i Snemånen, år 50)*

Robert, Thorn, Moldaw og en ork ved navn Keth-Murren bliver inviteret til Alaster's fødselsdagsfest. Til festen bliver Alaster slået ihjel, og det er op til Team Oneshot at finde ud af hvem der gjorde det.

Team Oneshot blev opløst i år 50, kun 2 år efter det blev grundlagt. Det har dog for evigt lagt deres præg på Khovia.